stanford-oval/wikipedia huggingface dataset:
פטר גאבה
קורות חיים > בחירתו לאספה הלאומית ואחריתו

גאבה התגורר בבלצ'יק והקים חווה חקלאית מודרנית לתקופתה, אשר שימשה דוגמה לאיכרי הסביבה. הוא הפך לדמות ציבורית מוערכת בקרב תושבי דרום דוברוג'ה. ב-1891 הוענקה לו אזרחות בולגרית. גאבה פרסם מספר מאמרים בעיתונות הבולגרית שעסקו בחשיבות המחקר הכלכלי והאגרונומי לצורך פיתוח החקלאות בבולגריה. כיהן כיועץ לממשלו של קונסטנטין סטואילוב וסייע בהכנת תוכנית כלכלית לפיתוח אזור דרום דוברוג'ה. ב-10 בספטמבר 1884 נערכו בחירות בבולגריה, וגאבה נבחר לציר מטעם אזור דרום דוברוג'ה, לאספה הלאומית השמינית.(בול') ב-15 באוקטובר 1894 נשבע אמונים לפרלמנט בפני הרב הראשי ליהודי בולגריה ד"ר מוריץ גרינוואלד על גבי ספר תנ"ך. גאבה הבטיח לגרינוואלד לפעול מול ממשלת בולגריה לתמיכה במערכת החינוך היהודית. התקופה בה נבחר גאבה הייתה רוויה בתקריות אנטישמיות ובכלל זה עלילות דם ופרעות בקהילות שונות, ואנטישמיות זו, קנתה לה אחיזה במערכת הפוליטית הבולגרית. כחדשיים לאחר בחירתו הועלתה בפרלמנט טענה שקרית שגאבה אינו אזרח בולגרי. כונסה ישיבת אספה לנושא ובה נאם גאבה, הזים את השמועות וציין שנבחר בקולם של איכרי דוברוג'ה ולמענם. וכך, בניגוד לזכויות המיעוט היהודי שעוגנו בחוקת טרנובו, הצביעה האספה הלאומית על הדחתו של גאבה ומינוי חבר אספה בולגרי תחתיו.
לאחר תבוסת בולגריה במלחמת הבלקן השנייה ואבדן חבל דרום דוברוג'ה לממלכת רומניה, עברה משפחת גאבה לסופיה. הוא היה פעיל בולט למען זכויות המיעוט הבולגרי בחבל דרום דוברוג'ה, ופעל להשבת החבל לבולגריה. בשל עמדותיו אלו נדון למוות שלא בפניו בפני בית דין רומני. גאבה הצטרף לתנועה הציונית בבולגריה והיה פעיל בסניף סופיה של התנועה. הוא הלך לעולמו ב-1927 בסופיה והוא בן 70 שנים. בתו הייתה המשוררת והסופרת הנודעת דורה גאבה.
הערות שוליים

1 2  פטר גאבה - למען עצמאות בולגריה, באתר kultura.bg (בבולגרית).
↑  מלאו 130 שנים להולדתה של דורה גאבה, באתר antimovski-han.org (בבולגרית).
1 2  יוסף קונפורטי, להפוך לבולגרים - יהדות בולגריה בשנים 1878–1918, הוצאת מכון בן צבי, ירושלים, 2020, ISBN 9789652352125, עמודים 186-185.
↑  מיכאל בר-זוהר, הרכבות יצאו ריקות, הוצאת הד ארצי, אור יהודה, 1999, עמוד 20. בר-זוהר מכנה את האירוע: "תקרית מבישה".
| --- | --- |
בקרת זהויות :  NKC: js20231172844  VIAF: 2682167565602298750000   WorldCat (עם VIAF): 2682167565602298750000
יושב על הגדר (שיר)

| --- | --- |

 סינגל בביצוע אריק איינשטיין
 מתוך האלבום "יושב על הגדר"
 יצא לאור:  1 באוגוסט 1982
 סוגה:  זמר עברי ‏•‏‏ רוק ישראלי ‏•‏‏ רוק
 שפה:  עברית
 אורך:  3:50
 חברת תקליטים:  CBS ישראל
 כתיבה:  אריק איינשטיין
 לחן:  יצחק קלפטר
 הפקה:  מיכאל תפוח
 עיבוד:  יצחק קלפטר
"יושב על הגדר" הוא שיר שהקליט הזמר הישראלי אריק איינשטיין, שגם כתב את מילות השיר. יצחק קלפטר הלחין ועיבד אותו, ומיכאל תפוח הפיק אותו. הוא יצא לאור ב־1982 כסינגל מתוך אלבום האולפן "יושב על הגדר".
רקע וכתיבה

"יושב על הגדר" יצא לאור כשיר הנושא של האלבום הנושא את אותו השם. איינשטיין הכיר את יצחק קלפטר ב־1972, עוד לפני שקלפטר הצטרף ללהקת "כוורת", כשקלפטר ליווה אותו בהופעות. איינשטיין חיבב את קלפטר והעריך מאוד את עבודתו – איתו, ואחר כך בלהקת "כוורת". שנים מאוחר יותר התקשר איינשטיין לקלפטר וביקש ממנו לעשות לו אלבום ("יושב על הגדר"). ”אמרתי לו: 'מה אתה אומר? יאללה, בוא'”, סיפר קלפטר, שהתרגש לקבל את ההזמנה מאיינשטיין, שאותו אהב והעריץ.
איינשטיין סיפר שנושא השיר הוא אופורטוניזם, אדם היושב על הגדר ומחכה לפעול כשנוח לו – "ניצול הזדמנויות". הוא הבהיר שהשיר לא עוסק בו באופן אישי וגם לא בנושא מסוים (פוליטיקה וכדומה), אלא כללי ונתון לפרשנות אישית.
יצחק קלפטר מצידו דווקא הבין את מילות השיר כמסתייגות מפוליטיקה: "אני הזדהיתי עם התפיסה הלא פוליטית הזו. אני אוהב אקטואליה, אבל מתעב פוליטיקה ונגעל מפוליטיקאים. יש בי חוסר משיכה מוחלט לכל זה, ואישית אני גם לא חושב שזה חיבור מוצלח, מוזיקה ופוליטיקה. תמיד חשבתי שאומנים הם סקטור שאהוב על הקהל, ואין צורך להילחם בזה. מוזיקאים צריכים לעשות מוזיקה לכולם ולא לסמן את עצמם פוליטית".
הצלחה במצעדים

"יושב על הגדר" הוצג ב"פינה לשיפוטכם" כמועמד למצעד הפזמונים השבועי של רשת ג' ב־10 באוגוסט 1982 והגיע לראש המצעד ב־3 בנובמבר 1982, שם שהה במשך שבועיים. בסך הכל צעד השיר במשך 17 שבועות, עד 22 בדצמבר 1982‏. במצעד הפזמונים העברי השנתי (תשמ"ג) של התחנה השיר דורג במקום הרביעי. בכך הוא היה לשירו המצליח ביותר של איינשטיין במצעדים השנתיים בשנות ה־80. במצעד השנתי של גלי צה"ל דורג השיר במקום ה־13.
הצלחה במצעדים > מיקומי שיא > מצעדים שבועיים

|   ‏‏‏  מצעדים שבועיים (1982)> מדינה |   ‏‏‏  מצעדים שבועיים (1982)> מצעד |   ‏‏‏  מצעדים שבועיים (1982)> מיקום שיא |   ‏‏‏  מצעדים שבועיים (1982)>  |
| --- | --- | --- | --- |
|  ישראל | רשת ג' | 1 |  |
הצלחה במצעדים > מיקומי שיא > מצעדי סוף שנה

|   ‏‏‏  מצעדים שנתיים (תשמ"ג)> מדינה |   ‏‏‏  מצעדים שנתיים (תשמ"ג)> מצעד |   ‏‏‏  מצעדים שנתיים (תשמ"ג)> מיקום שיא |   ‏‏‏  מצעדים שנתיים (תשמ"ג)>  |
| --- | --- | --- | --- |
|  ישראל | המצעד העברי השנתי של רשת ג' | 4 |  |
|  ישראל | המצעד העברי השנתי של גלי צה"ל | 13 |  |
משתתפים

מקור: עטיפת הסינגל.
אריק איינשטיין – זמרה
אלון הלל – תופים
אלון נדל – בס
יצחק קלפטר – גיטרות
ורד קלפטר – זמרת רקע
ביאורים

↑  כשלהקת "הצ'רצ'ילים", שליוותה את איינשטיין, טסה להופעות בחוץ לארץ, איינשטיין חיפש הרכב מלווה והגיע ללהקת "אחרית הימים", שבה היה חבר קלפטר.
צ'ק פוינט

| --- | --- |


 נתונים כלליים
 סוג:  חברה ציבורית, נאסד"ק: CHKP
 בורסה:  נאסד"ק (3 במרץ 1999–CHKP) 
 מייסדים:  גיל שויד, שלמה קרמר, מריוס נכט 
 תקופת הפעילות:  1993–הווה (כ־31 שנים) 
 חברות בנות:  Zone Labs 
 מיקום המטה:  תל אביב-יפו 
 משרד ראשי:  תל אביב, סן קרלוס (קליפורניה)
 ענפי תעשייה:  תעשיית אבטחת המחשבים 
 מוצרים עיקריים:  אבטחת מידע, חומת אש, VPN
 שווי שוק:  20.65 מיליארד דולר (15 בדצמבר 2024)
 הכנסות:  2.167 מיליארד דולר (2021)
 רווח תפעולי:  1.049 מיליון דולר (2021)
 רווח:  904 מיליון דולר (2021)
 הון עצמי:  3.772 מיליארד דולר (2018)
 סך המאזן:  5.828 מיליארד דולר (2018)
 נשיא:  רופאל הולנבק
 יו"ר:  גיל שויד
 מנכ"ל:  נדב צפריר
 עובדים:  6,000 (מתוכם 2400 בישראל) (פברואר 2022)
  
 www.checkpoint.com
 
צ'ק פוינט טכנולוגיות תוכנה בע"מ היא חברה ישראלית העוסקת בפיתוח תוכנה לאבטחת מידע, אבטחת רשתות ומחשבים, מכשירים ניידים וענן וידועה בעיקר בפיתוח תוכנות חומת אש, VPN, ואבטחה מתקדמת בפני איומי סייבר.
נכון לסוף שנת 2021, החברה מעסיקה כ-6,000 עובדים בלמעלה מ-70 מדינות ברחבי העולם. משרדיה הראשיים נמצאים בתל אביב ובסן קרלוס. לחברה מרכזי פיתוח נוספים בארצות הברית, בשוודיה ובבלארוס.
מוצרים מובילים

FireWall-1
SecureXL
CoreXL
IPSec VPN
Mobile Access
CloudGuard IaaS
Identity Awareness
DLP
Threat Emulation
Threat Extraction
IPS
URL filtering
Anti Virus, Anti Bot and Anti Spam
Capsule Workspace
HTTPs Inspection
Security Management Software Blades
IMAPs Inspection
לקריאה נוספת

גלית חמי וסופי שולמן, להמציא כל בוקר מחדש – סיפורה של החדשנות הישראלית, ידיעות ספרים, 2018, הפרק "רעיון של פעם בחיים", עמ' 228–231
הערות שוליים

↑  Breach Prevention System (BPS) - NSS Labs, Inc, www.nsslabs.com(הקישור אינו פעיל)
↑  נסדא"ק
↑  הודעה לעיתונות, חברת צ'ק פוינט
↑  הודעה לעיתונות, חברת נוקיה
↑  ע"א 2850/08 CHECK POINT SOFTWARE TECHNOLOGIES LTD נ' איתי בוגנר
↑  הודעה לעיתונות
↑  "Facts at a Glance | Check Point Software". Check Point Software (באנגלית אמריקאית). נבדק ב-2018-05-13.
↑  אור הירשאוגה, צ'ק פוינט רוכשת את חטיבת מוצרי האבטחה של נוקיה, אתר TheMarker
↑  נמרוד הלפרן‏, 13 חברות ישראליות ב-"2000 הגדולות" של פורבס, באתר וואלה, 10 באפריל 2009
↑  ליאור זנו, צ'ק פוינט רוכשת את דיינסק מיקנעם בעשרות מיליוני דולרים, באתר TheMarker‏, 31 באוקטובר 2011
↑  מאיר אורבך ואסף גלעד, צ'ק פוינט קונה את הייפרווייז של שלמה קרמר ב־80 מיליון דולר, באתר כלכליסט, 18 בפברואר 2015
↑  שירי חביב ולדהורן, ‏צ'ק פוינט רוכשת את לאקון הישראלית בכ-100 מיליון דולר, באתר גלובס, 2 באפריל 2015
↑  לראשונה: פרס ישראל בתחום הטכנולוגיה יוענק לגיל שויד, באתר ynet, 4 במרץ 2018
↑  אורי ברקוביץ', ‏צ'קפוינט רוכשת את Protego בכ-40 מיליון דולר, באתר גלובס, 2 בדצמבר 2019
↑  סופי שולמן, בלעדי כלכליסטצ'ק פוינט יוצאת למלחמה - ושופכת לראשונה אור על פעילות הענן שלה, באתר כלכליסט, 7 ביוני 2021
↑  סופי שולמן, צ'ק פוינט ברכישה הגדולה בעשור האחרון: קונה את AVANAN בכ-300 מיליון דולר, באתר כלכליסט, 30 באוגוסט 2021
↑  סופי שולמן, יוניקורן בחצי מחיר: צ'ק פוינט רוכשת את פרימטר 81 הישראלית ב-490 מיליון דולר, באתר כלכליסט, 10 באוגוסט 2023;
סופי שולמן, רכישת פרימטר 81: גיל שויד עלה לרכבת באיחור, אך הנוף ממנה עומד להשתנות, באתר כלכליסט, 12 באוגוסט 2023
↑  סופי שולמן, גיל שויד על מחליפו: "לא מחפש העתק שלי, אבל אשמח שהוא יהיה ישראלי", באתר כלכליסט, 6 בפברואר 2024
↑  יניב אביטל, ‏רשמית: נדב צפריר מחליף היום את גיל שויד בתפקיד מנכ"ל צ'ק פוינט, באתר Geektime‏, 16 בדצמבר 2024
↑   אופיר דור, צ'ק פוינט רוכשת את סייברינט הישראלית בעסקה של 200 מיליון דולר, באתר TheMarker‏, 27 באוגוסט 2024
| --- | --- |
בקרת זהויות :  ISNI: 0000 0001 0668 2565  LCCN: nb2005005006  VIAF: 258834890   WorldCat (עם VIAF): 258834890 
לוגו צ׳ק פוינט בשנת 2020
סמל צ'ק פוינט במשרד הראשי, תל אביב
לואי נופי

| --- | --- |
אין תמונה חופשית
 לידה:  14 בינואר 1985 (בן 39) נצרת, ישראל 
 שם לידה:  لؤي نوفي 
 מקום לימודים:  בית צבי 
 פרופיל ב-IMDb
 
לוּאַי נוּפִי (נולד ב-14 בינואר 1985) הוא שחקן קולנוע, תיאטרון וטלוויזיה ערבי-ישראלי.
ביוגרפיה

נופי גדל והתחנך בנצרת, ישראל, בן הזקונים למשפחה ערבית-נוצרית שיושבת בעיר כ-14 דורות. לאביו עסק לתיקון רעפים, אמו עקרת בית.
חוג התיאטרון בבית הספר הוביל אותו לעזוב בגיל 18 לתל אביב, כדי ללמוד משחק בבית צבי.
קריירה

זמן קצר לאחר שסיים את לימודיו בשנת 2007, לוהק לתפקיד בסרטו של ערן ריקליס "עץ לימון", והופיע מאז בסדרות רבות, כגון "עספור", "דיג", "מטומטמת", "עבודה ערבית", "מזרח תיכון מרכז" ו"תמרות עשן".
בעקבות השתתפותו בסדרה "זגורי אימפריה", החל לקבל זימון לאודישנים להפקות נוספות. הוא גילם דמויות בסרטים "להישאר בחיים", "עלטה", "רוק בקסבה", ו"ערבים רוקדים - זהות שאולה".
הוא התפרסם גם בגילום דמויות בסרטים "בקבוק בים של עזה" ו"תחת אותה אש" בבימויו של סאמח זועבי, שליהק אותו גם לסרטו "איש ללא סלולרי". הוא הופיע גם בסרט קצר משנת 2009 בבימויו של יחזקאל לזרוב, "לשביה". השתתף גם בסרט "Pink Subaru" בבימויו של הבמאי היפני קזויה אוגאווה, ובסרט "Miral" בבימויו של ג'וליאן שנאבל.
בשנת 2015 שיחק בסדרה "התסריטאי" של סייד קשוע, בסדרה המוזיקלית "אטלנטיקה" גילם את מועמר, לוהק לתפקיד מרכזי בסדרה הקומית "השוטר הטוב" בתור רזי ג'מאלי, והשתתף בתפקיד משנה גם במיני-סדרה "שטוקהולם".
משנת 2015 החל להופיע בהפקות בינלאומיות שונות, כולל בסדרות "ההבטחה", "הרודן" ובסרטי הקולנוע "בנו של האחר" ו-"Holy Lands" משנת 2019.
בשנת 2018 ו-2019 הופיע בשתי עונות של הסדרה הקומית "שב"ס" מבית כאן 11 בתפקיד - פייסל, אסיר המפיק פודקסט בכלא, זאת כחלק מהחבורה של האסירים הביטחוניים היושבים בתא משותף בכלא ענבים.
בשנת 2020 דובב בקולו את אלי כהן במהלך משפטו, בסרט התיעודי מבית כאן 11, "לוחם 566 - הסיפור שלא סופר על אלי כהן". באותה שנה החל להצטלם לסרט הקומי "Gaza Weekend".
ביוני 2020 החל לשחק בעונה השלישית של סדרת הנוער "התחנה". השתתף גם בסדרה הקומית "הנחלה" בערוץ קשת 12 בתפקיד פאדי.
הוא השתתף בהצגה "הדור השלישי", בתיאטרון הבימה וגילם בהצגה "אלף לילה ולילה" בבימויו של נורמן עיסא.
ב-2022 שיחק בעונה הרביעית של "פאודה" בתפקיד עאדל טוואלבה. באותה שנה שיחק בסרט הדרמה-קומי הבריטי-פלסטיני "סוף שבוע בעזה" (אנ') של הבמאי יליד נצרת - באסיל חליל; שם גילם את עימאד.
ב-2023 שיחק בסדרה "שמים אדומים" בערוץ רשת 13.
הערות שוליים

↑  PINK SUBARU english trailer
↑
| --- | --- |
בקרת זהויות :  BnF: cb17763023z (data)  ISNI: 0000 0004 6879 6500  SUDOC: 168719908  VIAF: 306487512   WorldCat (עם VIAF): 306487512
Electric Light Orchestra

| --- | --- |

 מקום הקמה:  ברמינגהאם 
 תקופת הפעילות:  מ-1970 
 סוגה:  רוק מתקדם, פופ רוק, רוק אנד רול, רוק סימפוני, ארט רוק, פופ פרוגרסיבי, רוק קלאסי 
 חברת תקליטים:  האחים וורנר רקורדס, קולומביה רקורדס, אפיק רקורדס, לגאסי רקורדינגס, יונייטד ארטיסטס רקורדס, הרווסט רקורדס, וורנר רקורדס, סוני BMG 
 פרסים והוקרה:  היכל התהילה של הרוק אנד רול (2017) 
 jefflynneselo.com
 פרופיל ב-IMDb
 
Electric Light Orchestra ובקיצור ELO (שם הלהקה הוא משחק מילים: לכאורה משמעותו היא "תזמורת האור החשמלי", אך ניתן לפרשו גם כ"תזמורת קלה חשמלית" - התייחסות לסאונד של הלהקה, המשלב כלים חשמליים עם תזמורת קלה) הייתה להקת רוק בריטית מצליחה בשנות השבעים ושנות השמונים.
ELO בסיבוב הופעות בשנים 1981/82
היסטוריה

הלהקה הוקמה על ידי ג'ף לין יחד עם רוי ווד ובב בוון (מלהקת "The Move") ב-1971 בברמינגהאם. רוי ווד עזב את הלהקה שנה לאחר מכן. היא פעלה עד שנת 1986 בהרכב משתנה והוציאה 13 אלבומים.
הלהקה התאפיינה בשימוש רב בכלי מיתר ככינור ושני צ'לי למתן נופך "קלאסי" לשיריה. בשנת 1979 פנו חברי הלהקה לסגנון הדיסקו באלבום "Discovery", בו נמצאו להיטים כגון "Don't Bring Me Down" (שהוא השיר הראשון אותו הקליטו ללא כלי מיתר כלשהם), "Last Train to London" ,"Shine a Little Love" ו-"Confusion".
הלהקה המשיכה במגמה זו ובשנת 1981 ראה אור האלבום "Time" אשר בו פנתה הלהקה לצלילים אלקטרוניים, בשילוב עם הגוון הישן של ELO - כלי מיתר קלאסיים. אלבום זה מזכיר בצליליו פסקול לסרט מדע בדיוני, ואף התכנים שלו מדברים על האנושות במונחים עתידיים על גבול המדע הבדיוני כמו למשל בשירים "Ticket to the Moon" ,"Yours Truly, 2095", "21th Century Man" ועוד. למרות השינוי המוזיקלי של הלהקה זכה האלבום להצלחה עולמי והעיד על כך סיבוב ההופעות "Time" שבא מיד לאחר צאת האלבום. בהמשך העשור הלהקה הוציאה עוד 2 אלבומים:
Secret mesages שיצא ב-83, ו-balance of power שיצא ב-1986. לאחר מכן פרשו חברי הלהקה והקימו לחוד הרכבים ממשיכים.
לין הקדיש את מירב מרצו, מהחלק האחרון של שנות השמונים, לעבודות הפקה (בעיקר עם ג'ורג' האריסון) ואף היה ממקימי הסופר גרופ-
Traveling Wilburys.
בשנת 2001 חברו להם ג'ף לין וקלידן הלהקה ריצ'רד טנדי ויחד עם עוד מספר נגנים הם הוציאו אלבום חדש בשם "Zoom". הם התעתדו לצאת לסיבוב הופעות תחילה בארצות הברית ולאחר מכן באירופה, אך סיבוב הופעות זה בוטל עקב מיעוט הזמנות. זאת על אף שהאלבום עצמו זכה לביקורות חיוביות. ההופעה עצמה תועדה בפני קומץ נבחר ממעריצי הלהקה באולם PBS בלוס אנג'לס ויצא על DVD.
להקות ההמשך

ללהקת ELO נוצרה להקת המשך בשם ELO PART 2, שפעלה בין השנים 1989 עד 2000, בראשותם של בוו ביוון, מתופף הלהקה המקורי, ובשיתוף פעולה עם קלי גרוקט, הבסיסט של הלהקה, מיק קמינסקי הכנר וריצ'רד טנדי, שהצטרף בקלידים. להקת ההמשך זכתה להצלחה בעיקר עקב הופעותיה המקצועיות ברחבי העולם, והם זכו לשתוף פעולה עם תזמורות סימפוניות דוגמת התזמורת הסימפונית של מוסקבה.
בשנת 2000 פרשו ביוון וטנדי מההרכב. ביוון, שחלק בעלות על הזכויות לשם "ELO" יחד עם מייסד הלהקה ג'ף לין, מכר את חלקו ללין. בשנת 2001 פסקה למעשה להתקיים להקת ההמשך ELO PART 2.
חברי הלהקה הנותרים התאגדו שוב בראשותם של קלי גרוקט, מיק קמינסקי, לואיס קלארק, אריק טרויר, ואחרים בשם "אורקסטרה" והמשיכו להופיע ברחבי העולם בהצלחה לא מבוטלת, תוך שהם משמשים למעשה להקת המשך המנגנת גרסאות כיסוי לשירי להקת ELO המקורית.
ב-19 בפברואר 2009 נפטר חבר הלהקה קלי גרוקט מהתקף לב בהיות בן 63.
הלהקה שילבה בהופעותיה בעולם גם את ישראל, והופיעה בה מספר פעמים: ב-5 ביוני 2009 במבצר שוני בבנימינה, ולמחרת באמפיפארק ברעננה. ב-2017 נקבעו ארבע הופעות נוספות של הלהקה בישראל, בין התאריכים 23–26 במרץ, בחיפה, תל אביב וירושלים. ב-4–5 בפברואר 2019 חזרה הלהקה לשתי הופעות נוספות בהיכל התרבות בתל אביב.
הרכב הלהקה שהופיעה בישראל: מיק קמינסקי - כינור, לואיס קלארק - כמנצח על תזמורת סימפונט רעננה, אריק טרוייר - קלידים, גיטרה וקולות, פיל בייטס - סולן, גורדון טאונסנד - תופים וראלף פורנברגר - קולות ובאס.
תחייה מחודשת בשם Jeff Lynne's ELO

במשך השנים הופעלו על ג'ף לין מקים הלהקה והרוח החיה מאחוריה, לחצים להחיות את המותג ELO. אך הוא סירב לכך, עד שבשנת 2014 בעקבות תוכנית בוקר ב־BBC הבריטי יזם המנחה כריס אוואנס (מעריץ גדול של ג'ף לין ו-ELO), הופעה לראשונה זה שלושים שנה של ג'ף לין ו-ELO בהייד פארק שבלונדון במסגרת פסטיבל "BBC Radio 2s Festival In A Day at Hyde Park, London".
הביקוש למופע היה רב וכל 50,000 הכרטיסים נמכרו כ-15 דקות מרגע שהוצאו. למופע שנחל הצלחה מסחררת, הצטרפה להקת "טייק ד'את" כלהקת חימום. ג'ף עצמו הגדיר בראיונות מאוחרים את המופע כ"הלם" מבחינתו, כי לא תיאר לעצמו שהביקוש בקרב מעריציו כה רב.
לאחר המופע, חמוש באנרגיות מחודשות, הוציא ג'ף לין אלבום נוסף בשם "Alone in the Universe". את האלבום גיבתה הלהקה בראשותו בסדרת הופעות בשנת 2017 ברחבי העולם שזכו להצלחה מסחררת, כאשר כל הכרטיסים אליהם נמכרו. גולת הכותרת הייתה ההופעה באצטדיון ומבלי מול 60,000 מעריצי הלהקה, הופעה שגם צולמה ויצאה לאור ב-DVD בשם "Wembley Or Bust".
ג'ף לין הגדיר את הערב בוומבלי כאחד משיאי הקריירה ארוכת השנים שלו. לשנת 2018 נכנסה הלהקה עם רשימה ארוכה של 23 הופעות חיות מוזמנות.
ב-27 בספטמבר 2019 ג'ף לין הודיע ש Jeff Lynne's ELO תוציא אלבום שנקרא From Out of Nowhere ואמור לצאת ב-1 בנובמבר 2019. עם הכרזת האלבום יצא השיר הראשון ועל שמו קרוי האלבום ומדבר על ההרגשה שהמעריצים שלהם חוזרים עליהם ושהלהקה נהיית פופולרית שוב.
תחייה מחודשת בשם Jeff Lynne's ELO > חברי הלהקה

בגלגולה הנוכחי מונה הלהקה את החברים הבאים:
ג'ף לין - גיטרות, קולות.
ריצ'רד טנדי - קלידים, פסנתר, אורגן.
מילטון מקדונלד - גיטרה ראשית, קולות רקע.
מייק סטיבנס - גיטרה, קולות רקע.
איאן הורנל - קולות רקע, גיטרה.
לי פומרוי - גיטרה באס.
מרכוס ביימי - קלידים.
ברני סמית - כלי הקשה.
דונובן הפבורן - תופים.
מלני לואיס מקדולנד- קולות רקע.
רוזי לנגלי - כינור.
איימי לנגלי - צ'לו.
ג'ס קוקס - צ'לו.
גו' ווב - קלידים.
דיסקוגרפיה

Electric Light Orchestra/No Answer (1971)
Electric Light Orchestra II (1973)
On the Third Day (1973)
Eldorado (1974)
Face the Music (1975)
A New World Record (1976)
Out of the Blue (1977)
Discovery (1979)
Xanadu (1980)
Time (1981)
Secret Messeges (1983)
Balance of Power (1986)
Zoom (2001)
Alone in the Universe (2015)
From Out of Nowhere (2019)
הערות שוליים

↑  עמי פרידמן, להקת האורקסטרה חוזרת לישראל, באתר ynet, 25 בנובמבר 2018
| --- | --- |
בקרת זהויות :  NLI: 987007408408205171  PLWABN: 9810577700405606  BIBSYS: 43795  BNE: XX4659539  BnF: cb13903179d (data)  GND: 1217781-7  ISNI: 0000 0001 2034 5231  LCCN: n91094651  MusicBrainz: 0c502791-4ee9-4c5f-9696-0602b721ff3b  NKC: xx0014963  NLA: 35865990  SUDOC: 078069149  Trove: 1122386  VIAF: 143700107   WorldCat (עם VIAF): 143700107 
מיק קמינסקי, מבצר שוני, בנימינה
פיל בייטס, אמפיפארק, רעננה
אמה לונדס

| --- | --- |
אין תמונה חופשית
 לידה:  1975 (בת 49 בערך) אירלם, הממלכה המאוחדת 
 מדינה:  הממלכה המאוחדת 
 תקופת הפעילות:  מ-2001 
 מקום לימודים:  האקדמיה המלכותית לאמנות הדרמה (2000)  אוניברסיטת יורק 
 בן זוג:  ג'ייסון מרלס
 פרופיל ב-IMDb
 
אמה לונדס (באנגלית: Emma Lowndes; נולדה ב-1975) היא שחקנית אנגלייה. היא מוכרת בעיקר מהופעתה בתפקיד בלה גרגסון בסדרה "קרנפורד", מרי ריברס במיני-סדרה "ג'יין אייר" ומרג'י דרו בדרמה התקופתית "אחוזת דאונטון".
ביוגרפיה

לונדס נולדה וגדלה באירלם שליד מנצ'סטר, ולמדה בבית ספר יסודי אורמסטון. אחר כך למדה אנגלית באוניברסיטת יורק. בשנת 2000 סיימה את לימודי המשחק באקדמיה המלכותית לאמנות הדרמה (RADA). לימודיה מומנו בחלקם על ידי קרן סלפורד ספורטס אנד ארטס, שהקימו אלברט פיני והרולד ריילי כדי לסייע לכישרונות צעירים מהעיר.
לונדס היא הבכורה במשפחה בת שלושה ילדים של אריק וסוזן לונדס. אחיה הוא הכדורגלן נייתן לונדס, ואחותה קייטי לונדס.
ביוגרפיה > קריירה

בטלוויזיה הופיעה לונדס בסדרות "להעיר את המתים", "Burn It", "החיים שאחרי", "רופאים", "ורה", "עדות אילמת", "בקצב הלב" ו-"Moving On". היא גילמה את מרי ריברס במיני-סדרה "ג'יין אייר", עיבוד של ה-BBC משנת 2006 לרומן באותו שם. בסדרת הדרמה "קרנפורד" שיחקה בתפקיד בלה גרגסון.
לונדס הופיעה בסרטי קולנוע וטלוויזיה כגון "הכל או לא כלום" (2002), "This Little Life" (מ-2003), "Mother's Milk" (מ-2011) ו"קיפאון" (2005). ברדיו שיחקה בתסכיתי דרמה כגון "Whitby Pier", ו-"Aperture and Hanging", וגילמה את שרה באדגר בתסכית "The Tomorrow People" משנת 2001.
בתיאטרון שיחקה לונדס במחזות "של מי החיים האלה לעזאזל?", "קול קטן", "השחף", "Port", ו-"Cold Meat Party". עוד הופיע בהפקות של "תרז ראקן", "מידה כנגד מידה", "Topless Mum", ו-"Three More Sleepless Nights". החל מ-24 במאי 2017 גילמה את ג'יני פוטר בהפקה של "הארי פוטר והילד המקולל" בתיאטרון פאלאס בלונדון.
ביוגרפיה > חיים אישיים

לונדס מתגוררת בלונדון עם בן זוגה ג'ייסון מרלס ועם בתם.
פרסים

ב-2003 זכתה לונדס בפרס התיאטרון של מנצ'סטר איבנינג ניוז לשחקנית הטובה ביותר בתפקיד ראשי, על הופעתה בהפקות "Port" ו"השחף" בתיאטרון רויאל אקסצ'נג'. על הופעתה במחזה "השחף" הייתה לונדס מועמדת ב-2003 לפרס איאן צ'ארלסון.
פילמוגרפיה > טלוויזיה

| שנה | שם | שם באנגלית | תפקיד | הערות |
| --- | --- | --- | --- | --- |
| 2002 |  | Lenny Blue | בלשית קרי אלן | סרט טלוויזיה |
| 2002 | בקצב הלב | Heartbeat | טרזה | בפרק "A Girl's Best Friend" |
| 2003 |  | Burn It | ג'יין | סדרת דרמה |
| 2004 |  | Von Trapped | ליזל "לי" מוגן | סרט טלוויזיה |
| 2005 |  | The Walk | ג'יליאן | סרט טלוויזיה |
| 2005 | להעיר את המתים | Waking the Dead | גרייס פולי הצעירה | בפרק "Straw Dog" |
| 2006 | ג'יין אייר | Jane Eyre | מרי ריברס | מיני-סדרה |
| 2006 | החיים שאחרי | Afterlife | זואי | בפרק "A Name Written in Water" |
| 2007 | קרנפורד | Cranford | בלה גרגסון | מיני-סדרה |
| 2008 | רופאים | Doctors | מיה ארנל | בפרק"Attack of the Centorts" |
| 2008 |  | The Royal | פני דרנבי | בפרק "Blood's Thicker Than Water" |
| 2008 |  | Heartbeat | ג'ולי | בפרק "Missing Persons" |
| 2009 |  | Moving On | אליס | בפרק "The Rain Has Stopped" |
| 2009 | קרנפורד | Cranford | בלה גרגסון | מיני-סדרה |
| 2009 | פרדוקס | Paradox | ג'ולי יוז | סדרת טלוויזיה (פרק אחד) |
| 2010 | ניצולים | Survivors | סאלי | סדרת טלוויזיה (2 פרקים) |
| 2011 | עדות אילמת | Silent Witness | קלייר לוקפורד | בפרק "First Casualty" |
| 2014 | אחוזת דאונטון | Downton Abbey | גברת מרג'י דרו | סדרת טלוויזיה |
| 2015 | המוסקטרים | The Musketeers | אמילי | סדרת טלוויזיה (פרק אחד) |
| 2021 |  | Danny Boy | סמלת גייל לנוקס | סרט טלוויזיה של BBC Two |
| 2024 | קרימינל רקורד (אנ') | Criminal Record | דניז | פרק: "The Sixty-Twos" |
פילמוגרפיה > סרטים

| שנה | שם | שם באנגלית | תפקיד | הערות |
| --- | --- | --- | --- | --- |
| 2002 | הכל או לא כלום | All or Nothing | נערה במסיבה |  |
| 2003 |  | This Little Life | האחות אן | סרט טלוויזיה |
| 2005 | קיפאון | Frozen | פקידת קבלה | ללא קרדיט |
| 2020 | נשים בחזית | Military Wives | אנני |  |
תפקידים בתיאטרון

רייצ'ל במחזה "Port" מאת סיימון סטיבנס. בכורה עולמית בבימויה של מריאן אליוט בתיאטרון רויאל אקסצ'נג' במנצ'סטר. לונדס זכתה בפרס MEN על הופעתה (2002)
נינה במחזה "השחף" מאת אנטון צ'כוב בבימויו של גרג הרסוב בתיאטרון רויאל אקסצ'נג' במנצ'סטר. לונדס זכתה בפרס MEN על הופעתה (2003)
ננסי במחזה "Cold Meat Party" מאת בראד פרייזר. בכורה עולמית בבימויו של ברהם מארי בתיאטרון רויאל אקסצ'נג' במנצ'סטר. (2003)
קול קטן במחזה "עלייתה ונפילתה של קול קטן" מאת ג'ים קרטרייט. בבימויה של שרה פרנקום בתיאטרון רויאל אקסצ'נג' במנצ'סטר. (2004)
מיי במחזה "The Accrington Pals" מאת פיטר וילן בבימויו של ג'יימס דאקר בתיאטרון רויאל אקסצ'נג' במנצ'סטר (2013)
הערות שוליים

1 2  Talk of the Town: Watch this Face: Emma Lowndes The Independent. Retrieved on 2009-08-18.
↑  Longman, Will (30 במרץ 2017). "Who are the new Harry Potter and the Cursed Child cast?". נבדק ב-2017-03-31. {{cite news}}:  (עזרה)
↑  Donohue, Simon (3 בדצמבר 2003). "Comedy is king at M.E.N. Awards". City Life. נבדק ב-2009-08-18. {{cite web}}:  (עזרה)
| --- | --- |
בקרת זהויות :  LCCN: no2020098130  VIAF: 7102159820921514000003   WorldCat (עם VIAF): 7102159820921514000003
קורט טוכלר

| --- | --- |
אין תמונה חופשית
 לידה:  11 בדצמבר 1894 שטולפ, רפובליקת פולין 
 פטירה:  23 בספטמבר 1978 (בגיל 83) 
 מדינה:  גרמניה, ישראל 
 השכלה:  אוניברסיטת פרייבורג  אוניברסיטת מינכן 
 תקופת כהונה:  ? – 23 בספטמבר 1978 
 תקופת הפעילות:  ? – 23 בספטמבר 1978 
 
קוּרט טוּכלֶר (בגרמנית: Kurt Tuchler;‏ 11 בדצמבר 1894 – 23 בנובמבר 1978) היה משפטן ושופט יהודי גרמני, ממנהיגי ציוני גרמניה ועסקן ציבור, ממייסדי ומנהיגי תנועת הנוער היהודי הגרמנית בלאוּ וייס (Blau Weiss; גרמנית: כחול-לבן). כחבר ההנהלה של התאחדות ציוני גרמניה, נלווה אל ליאופולד פון מילדנשטיין, ראש המחלקה היהודית באס דה (שירות הביטחון הנאצי) בביקורו בארץ ישראל באביב 1933, זמן קצר לאחר עליית הנאצים לשלטון. לאחר שעלה טוכלר לארץ בשנת 1936, היה ממייסדי בית ההשקעות הידוע "מוריץ את טוכלר".
ביוגרפיה > ראשית דרכו

קורט טוכלר נולד בעיר שְטוֹלְפ (Stolp) שבפומרניה, הקיסרות הגרמנית (כיום סלופסק (Słupsk), בפולין), בשנת 1894. בשנים 1913-14 למד באוניברסיטאות פרייבורג ומינכן תורת המשפט וכלכלה, וקיבל תואר שני. המשיך ללימודי תואר שלישי, ובשנת 1920 קיבל תואר דוקטור למשפטים מאוניברסיטת האלה. מאותה שנה כיהן טוכלר כשופט בברלין – תחילה כשופט שלום ואחר כך כשופט מחוזי – עד תום תקופת רפובליקת ויימאר, אז פוטר ממשרתו ב-1933 על פי החוק לשיקום שירות המדינה המקצועי של גרמניה הנאצית. כמו כן היה יו"ר מועצת הקהילה היהודית בברלין.
בשנת 1931 נישא לגרדה להמן (Gerda Lehmann), ולימים היו בני הזוג הורים לשתי בנות ובן.